Huhtikuu 2016

LEHDISTÖTIEDOTE

**ABRASIVES**

**PERFORMANCE**

**INDUSTRIAL**

Miellyttävämpää ja nopeampaa hiontaa uudella napalaikalla

Teollisuuden toimijat etsivät usein miellyttävämpää ja mukavampaa hiontaa. Flexovit lanseeraa nyt uuden napalaikan, joka on tekijälle mukavampi käyttää ja samalla aikaansaadaan nopeampi aineenpoisto. Valmistajan mukaan uudella MaXX 3 –napalaikalla myös tärinataso on alhaisempi.

Flexovitin uudessa MaXX 3 – napalaikassa on uusi hioma-aine, joka yhdessä voimakkaamman sideaineen kanssa aikaansaa nopeamman aineenpoiston ja pidemmän käyttöiän. Lisäksi hionta on käyttäjälle mukavampaa. Uuden yhdistelmän ansiosta napalaikassa on alempi tärinätaso, joka yhdessä alhaisemman työstöpaineen kanssa tekee työstä miellyttävämmän käyttäjälle. MaXX 3 hioo myös nopeammin ja aineenpoisto on parempi. Valmistajan mukaan testit ovat osoittaneet, että MaXX 3 –napalaikan materiaalin aineenpoistokyky on jopa 70 % parempi kuin muiden keraamista hioma-ainetta käyttävien napalaikkojen. Pidemmän käyttöiän ansiosta laikan vaihtoon kuluu vähemmän aikaa ja jätettä muodostuu vähemmän, koska tarvittavien laikkojen määrä vähenee.

Flexovit MaXX 3 –napalaikkoja käytetään kulmahiomakoneissa hiiliteräksen, korkealejeeristen kromileseosten, ruostumattomien ja muiden kovien metalliseosten hiontaan. Valikoimaan kuuluu 7 mm paksuisia laikkoja halkaisijoilla 115, 125, 150, 180 ja 230 mm. Uudet napalaikat ovat niin sanotusti rautavapaita eli raudan, kloorin ja rikin määrä on vähemmän kuin 0,1 %, mikä vähentää epäpuhtauksien vaaraa työstettävässä kappaleessa.

”Kehitetyn MaXX 3 –napalaikan ansiosta hionta on miellyttävämpää, tärinätaso alhaisempi ja samalla hionta sujuu nopeammin, mikä vähentää hionnan kokonaiskustannuksia”, kertoo Timo Sutinen, Saint-Gobain Abrasives AB:n Suomen myyntivastaava.